กรุงไทยย้ำแอป“เป๋าตัง”ใช้ได้ปกติไม่มีล่มไม่มีปิด
กรุงไทยย้ำ“เป๋าตัง”ใช้คนละครึ่ง-เราเที่ยวด้วยกันได้ปกติ “เลื่อน”ปิดระบบอิเล็กทรอนิกส์ 13 ก.พ.นี้
13 ก.พ. 2564

ธนาคารกรุงไทย แจ้งว่า ประชาชนสามารถใช้จ่ายโครงการคนละครึ่ง และ เราเที่ยวด้วยกัน ผ่านแอปพลิเคชัน “เป๋าตัง” ได้ตามปกติ ยกเว้นระบบยืนยันตัวตนโครงการเราชนะที่ปิดให้บริการชั่วคราว อย่างไรก็ตามไม่จำเป็นต้องรีบดำเนินการ สามารถทยอยยืนยันตัวตนได้ถึงวันที่ 18 กุมภาพันธ์ 2564
ทั้งนี้ ธนาคารแจ้งเลื่อนการปิดปรับปรุงระบบบอิเล็กทรอนิกส์ ในวันเสาร์ที่ 13 กุมภาพันธ์ 2564 ระหว่างเวลา 00.15 – 07.45 น. โดยลูกค้าสามารถใช้บริการได้ตามปกติ
ทั้งนี้ วันที่ 12 ก.พ. 2564 มีผู้เข้าไปใช้บริการแอปพลิเคชัน “เป๋าตัง” ทำให้ระบบล่ม จนธนาคารกรุงไทยต้องปิดระบบปรับปรุงในช่วงเวลาก่อนเที่ยงของวันและกลับมาใช้ได้อีกที่ในช่วงบ่ายๆ ของวันเดียวกัน